langs: pt gl gl gl en fr pt es gl gl gl ru gl gl gl it en gl gl gl gl en gl gl gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl it en gl gl gl gl en gl gl gl gl en gl gl gl gl en gl gl gl gl gl en gl gl gl it en gl gl gl gl en gl gl gl it en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl it en gl gl gl gl it en gl gl gl gl en gl gl gl gl en gl gl gl gl en gl gl gl pt gl en gl gl gl gl en gl gl gl gl en gl gl gl gl gl en gl gl gl gl en gl gl gl gl en gl gl gl gl en gl gl gl gl gl en gl gl gl gl en gl es gl gl en gl gl gl gl en gl gl gl gl en gl gl gl gl en gl es gl gl en gl gl gl gl en gl gl gl gl gl gl en gl gl gl gl gl gl en gl gl gl en gl gl gl gl gl en gl gl gl gl en gl gl gl it en gl gl gl it en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl it en gl gl gl gl en gl gl gl gl en gl gl gl gl en gl gl gl gl en gl en gl gl en gl gl gl gl en gl gl gl gl en gl el gl gl en gl gl gl it en gl gl gl gl en gl gl gl gl en gl gl gl gl en gl es gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
ENCE 2073 - Praza Pública
O Goberno de España en funcións aproba en xaneiro de 2016 a prórroga da permanencia de ENCE na ría de Pontevedra, cuxa autorización caducaba en 2018.
Mércores 8, Agosto 2018 | Movementos sociais
A APDR manterá unha xuntanza na Moncloa para tratar o futuro de Ence e Elnosa
Os representantes da entidade non serán recibidos por Pedro Sánchez, que alegou "problemas de axenda", pero reuniranse no complexo presidencial co director do Departamento de Asuntos Económicos. A asociación busca confirmar a caducidade da concesión da empresa ELNOSA e esixirá a reversión da prórroga de 60 anos concedida a ENCE por Rajoy
Venres 13, Xullo 2018 | Política
Ence tramita a súa ampliación en Lourizán sen comunicar á Xunta canta máis auga quere consumir
Augas de Galicia advirte á empresa de que debe xustificar que a concesión de auga do río Lérez coa que xa conta é suficiente para as novas instalacións, despois de que a propia empresa admitise de que terán un impacto “negativo non significativo”
HEMEROTECA | Ence xustifica a súa nova planta de biomasa en Lourizán coa “imparable extensión do eucalipto en Galicia”
Elnosa pechará o 29 de xullo ao caducar a súa concesión
Martes 10, Xullo 2018 | Movementos sociais
O PSOE pontevedrés comprométese a facer presión ante o novo Goberno para sacar ENCE da ría
A Executiva local da formación mantivo unha xuntanza coa APDR na que reiterou a súa posición ante a continuidade do complexo de Lourizán pero pediu "tempo" para que o novo Executivo actúe. A APDR lembra que faltan menos de 20 días para que remate o prazo da caducidade da concesión de Elnosa
Domingo 17, Xuño 2018 | Movementos sociais
Outra marcha contra ENCE ponlle deberes ao novo Goberno central
A APDR volve mobilizarse e advirte das "circunstancias especiais" deste ano polo cambio no Executivo, que "deixa nas mans do PSOE" cumprir coas súas promesas e decretar a caducidade da concesión de Elnosa e buscar a anulación da prórroga á papeleira.
Mércores 13, Xuño 2018 | Movementos sociais
A planta de biomasa prevista por ENCE inclúe un edificio de 50 metros de altura cunha cheminea de 70
O Concello de Pontevedra remitiulle á Xunta un informe esixindo a paralización da tramitación do proxecto polo seu impacto visual, a falta de permisos para as verteduras á ría e a situación de ilegalidade na que se atopa a planta, denuncia. Este sábado terá lugar marcha contra a presenza de ENCE e Elnosa en Lourizán, convocada pola APDR
ENCE chama "populista" a quen pide a anulación da prórroga e afirma ser quen máis fai pola limpeza da ría
A empresa afirma que a planta "non contamina nin prexudica en absoluto a calidade das augas da ría de Pontevedra". A APDR presentou alegacións contra a revisión da Autorización Ambiental Integrada da factoría, que -denuncia- permite niveis de contaminación nas augas residuais por riba dos límites legais.
A APDR chama a manifestarse o 16 de xuño contra ENCE e Elnosa
A marcha anual contra o complexo industrial terá como lema "debaixo da fábrica están as praias". A manifestación, que lle esixirá ao novo Goberno de Pedro Sánchez que reverta os efectos da prórroga de 60 anos concedida á celulosa, partirá das alamedas de Pontevedra e Marín e rematará en Lourizán.
Martes 15, Maio 2018 | Movementos sociais
Antón Masa: "A presenza de ENCE na Ría de Pontevedra é un problema para toda Galicia"
ENTREVISTA | Pontevedra acolleu este sábado un acto de homenaxe aos 30 anos de actividade da Asociación pola Defensa da Ría (APDR). Falamos co seu presidente, Antón Masa
Sábado 7, Abril 2018 | Economía
Ence xustifica a súa nova planta de biomasa en Lourizán coa “imparable extensión do eucalipto en Galicia”
A empresa prevé un impacto “negativo significativo” da nova construción sobre a paisaxe e “negativo non significativo” sobre o ciclo da auga
A Xunta celebra que a metade do monte galego será eucalipto ou piñeiro no 2038
Xoves 15, Marzo 2018 | Política
O PP certifica que a Xunta non rehabilitará o pazo de Lourizán se non é controlado por ENCE
O PSdeG insta o Goberno a rehabilitar o histórico edificio en virtude da lei de patrimonio e os populares deixan claro que non o fará se non é da man da pasteira. O pasado ano a Xunta intercedeu por ENCE ante a Deputación de Pontevedra para pedir a cesión do pazo
Xoves 22, Febreiro 2018 | Política
ENCE renova ata 2021 o posto directivo do penúltimo conselleiro de Medio Ambiente da Xunta de Fraga
O nomeamento de Carlos del Álamo esténdese agora ata 2021, tres anos despois do que era límite para a saída de ENCE da ría de Pontevedra ata que o Goberno de Rajoy lle concedeu a prórroga ata 2073
Xoves 25, Xaneiro 2018 | Cultura
VÍDEOS | 'Fóra': o documental da loita contra ENCE en Pontevedra, de estrea o 2 de febreiro
O traballo audiovisual, dirixido polo xornalista Rodrigo Cota, será presentado no Teatro Principal de Pontevedra. A montaxe recolle testemuños dos principais protagonistas desta loita social xunto a imaxes da contorna e documentación inédita ata agora non recompilada"
Luns 4, Decembro 2017 | Política | 4
O Tribunal de Cuentas desmonta a operación coa que Ence logrou que a Xunta lle baixe impostos en Ribadeo
O órgano de fiscalización pide a Feve que denuncie á empresa pola vía inacabada de acceso á súa fábrica de Asturias, que Portos esgrimiu como ameaza para xustificar perdoarlle taxas en Galicia
HEMEROTECA | A Xunta pactou con Ence un convenio a medida para perdoarlle impostos en Ribadeo
Xoves 2, Novembro 2017 | Economía
Os beneficios de ENCE seguen disparados ata case triplicarse
Nos primeiros nove meses do ano a pasteira rexistrou uns beneficios de case 60 millóns de euros, un 183% máis que no mesmo período do ano anterior. ENCE gábase de bos resultados e plans de futuro ás portas do despregamento en Galicia da portuguesa Navigator polo veto ao eucalipto no país veciño
Xoves 24, Agosto 2017 | Movementos sociais
A Xunta defende que ENCE realice obras sen licenza, esixida polo Concello
A empresa pretende levar a cabo as actuacións do seu proxecto de integración paisaxística no complexo de Lourizán sen autorización municipal. Beatriz Mato, conselleira de Medio Ambiente, avala as intencións da compañía, pero recoñece que o Goberno local podería paralizar os traballos.
Xoves 27, Xullo 2017 | Economía | 1
ENCE triplica beneficios no inicio de 2017 e repartirá case 15 millóns entre os seus accionistas
A pasteira declara uns beneficios superiores aos 30 millóns de euros no primeiro semestre do ano. A Xunta rebaixoulle máis da metade das taxas por usar o peirao de Ribadeo para embarcar a pasta de papel que produce en Asturias
Martes 7, Marzo 2017 | Política
A Xunta sae en defensa de ENCE tras anunciar que recorta 49 millóns o investimento en Pontevedra
A pasteira anuncia á CNMV a redución do investimento e que finalmente construirá a súa planta de biomasa en Huelva. Rueda culpa o Concello de que a pasteira non cumpra o prometido e Lores lamenta que o vicepresidente exerza de "membro virtual" do seu consello de administración
Sábado 18, Febreiro 2017 | Movementos sociais
Un cento de colectivos da ría rexeitan as axudas de ENCE e instan os demais a non pedilas
Entidades de Pontevedra, Marín, Poio, Sanxenxo, O Morrazo e O Salnés rexeitan as achegas por valor de 3 millóns de euros e piden aos organismos públicos que "non colaboren" coa pasteira e que retiren o seu apoio aos eventos nos que a empresa colabore.
Mércores 15, Febreiro 2017 | Política
O PP duplica o que ENCE ofrece investir no pazo de Lourizán e teima en que a Deputación llo ceda
O popular Jacobo Moreira asegura que a pasteira ofrece 10 millóns de euros para instalar o seu centro tecnolóxico en Lourizán e rehabilitar o edificio, pero no pacto asinado coa Xunta figuran 5,6. Carmela Silva insta os conservadores a non "mentir".
Luns 13, Febreiro 2017 | Política | 3
A Xunta intercede por ENCE ante a Deputación de Pontevedra, que non cederá o pazo de Lourizán á empresa
Carmela Silva e César Mosquera lamentan que Rueda e Mato "fagan de intemediarios para regalarlle a ENCE unha parcela e un pazo público" e ratifican que "a resposta é non". O vicepresidente acusa o ente provincial de "obstaculizar" un investimento de 5 millóns.
Venres 13, Xaneiro 2017 | Política
O BNG pide no Parlamento a denegación da Autorización Ambiental a ENCE por ser contraria á lei
Sinala que a prórroga concedida á planta contravén as Directrices de Ordenacion do Territorio, o Plan de Ordenación do Litoral e as normas sobre augas residuais e emisións industriais.
Martes 27, Setembro 2016 | Movementos sociais
A Xunta prorroga un ano a autorización ambiental de Elnosa en Pontevedra
O Concello recorrerá a decisión ante a Xunta, á que levará ante os tribunais se non anula o proceso, e acusa o Gobenro galego de levar a cabo o procedemento "pola porta de atrás" e obviando a normativa municipal.
Xoves 22, Setembro 2016 | Economía | 1
Ence dispara un 54% o soldo dos seus altos directivos tras o indulto de Rajoy á fábrica de Pontevedra
Os sete membros da súa alta dirección, incluíndo o conselleiro delegado e un fillo do presidente, cobraron 2,3 millóns entre xaneiro e xuño, mentres a empresa reduciu á metade o seu beneficio e a súa cotización caeu un 25%
Domingo 4, Setembro 2016 | Movementos sociais
'Fóra': a historia contada e por contar de Ence en Pontevedra
O documental escrito e dirixido por Rodrigo Cota busca a través dunha campaña de crowdfunding financiamento para completar a súa produción e distribución. Poderá verse nunhas semanas
Martes 14, Xuño 2016 | Movementos sociais
ENCE propón un "grupo de traballo" con colectivos sociais, que se negan a "lavarlle a cara"
A APDR retruca á carta da pasteira instándo a "sumar esforzos" advertindo de que a "única relación" que van ter coa factoría é "a loita contra a súa presenza en Lourizán".
Domingo 5, Xuño 2016 | Movementos sociais | 2
A ría de Pontevedra volve clamar contra a prórroga a ENCE
Unha nova manifestación volve reclamar a marcha da pasteira do seu actual emprazamento con duras críticas á prórroga de 60 anos concedida polo Goberno de Mariano Rajoy en funcións.
Mércores 1, Xuño 2016 | Movementos sociais | 1
O TSXG avala a expulsión do regatista que criticou publicamente a ENCE
En febreiro do pasado ano a Regata Interclubes Ría de Pontevedra, financiada pola Deputación, expulsou a embarcación de Juan Carlos Pérez Olmedo -denominada No a Celulosas- cando lideraba a proba, alegando que a mensaxe amosaba "unha clara adscrición a unha opción política"
Xoves 26, Maio 2016 | Política | 1
O PP de Pontevedra promove unha reforma que rebaixaría a ENCE a metade dun imposto municipal
Os populares pontevedreses promoven unha rebaixa do 50% do imposto de actividades económicas para empresas que producen enerxía do xeito en que o fai a pasteira. En 2012 o propio PP de Pontevedra reclamou que o Concello lle subise a ENCE ese mesmo imposto.
Mércores 6, Abril 2016 | Movementos sociais | 3
O Congreso pide anular a prórroga de ENCE
A Comisión de Agricultura aproba a proposición non de lei de En Marea que solicita dar marcha atrás á decisión do Goberno de Rajoy en funcións malia os votos en contra do PP e a abstención de Ciudadanos. Vídeo no interior.
Venres 18, Marzo 2016 | Política
Portos nega trato de favor a ENCE tras modificar unha lei só para ela
O PP aprobou un cambio legal en 2010 para poder asinar convenios que rebaixasen taxas portuarias a determinadas mercadorías. Cinco anos despois só asinou un único convenio con abeiro naquela modificación legal, o de ENCE en Ribadeo
A exministra Tocino renova como conselleira de ENCE tras a prórroga concedida polo Goberno en funcións
Xoves 3, Marzo 2016 | Movementos sociais | 1
A APDR pide a nulidade da prórroga de ENCE
A entidade presentou xa un recurso de alzada contra o Ministerio de Medio Ambiente por denegarlle a súa condición de parte interesada e a semana que vén fará efectivo un recurso contencioso-administrativo ante a Audiencia Nacional contra a prórroga concedida á empresa
Mércores 24, Febreiro 2016 | Movementos sociais | 3
ENCE entra nunha guerra de argumentos cos opositores á pasteira
A empresa e os colectivos que piden o seu traslado a outra localización manteñen dende hai décadas unha loita dialéctica sobre distintos aspectos relacionados coa actividade da pasteira: o emprego que xera ou destrúe, o seu efecto no medio ambiente ou as relacións políticas dos seus directivos.
Martes 23, Febreiro 2016 | Política | 7
ENCE insta o Concello de Pontevedra a "preocuparse" do paro tras declarar 'non grato' a Rajoy
A pasteira rífalle ao consistorio pontevedrés cun anuncio en varios xornais impresos nos que defende as garantías ambientais da factoría de Lourizán e insta a non "usar" o seu nome "en loitas políticas".
Luns 22, Febreiro 2016 | Política | 3
Rajoy xa é "non grato" en Pontevedra por blindar ENCE ata 2073
O pleno pontevedrés aproba nunha tensa sesión a reprobación do presidente do Goberno de España en funcións, promovida por PSdeG e Marea, apoiada polo BNG e rexeitada por PP e Ciudadanos
O PP de Pontevedra pediu en 2010 declarar "persoa non grata" a Zapatero
Xoves 18, Febreiro 2016 | Política | 3
Rajoy será "persoa non grata" en Pontevedra dende o luns pola prórroga de ENCE
O alcalde pontevedrés ratifica o apoio do BNG á proposta de PSdeG e Marea para reprobar simbolicamente o presidente do Goberno en funcións por autorizar a prórroga á permanencia de ENCE na ría de Pontevedra
Mércores 17, Febreiro 2016 | Política | 3
ENCE admite que acadar o "cheiro cero" en Pontevedra é "moi difícil"
O director da pasteira defende que "ninguén" se decata da presenza da factoría "agás cando hai unha manifestación", defende que a fábrica non afecta ao marisqueo e equipara as plantacións de eucaliptos con "patacas ou tomates".
Luns 15, Febreiro 2016 | Economía
ENCE gañou en 2015 o 82% do que prometeu investir en Pontevedra coa prórroga
A empresa acompañou a súa solicitude para permanecer 60 anos máis en Lourizán dun plan de melloras de 61 millóns de euros. Só o pasado ano a compañía tivo uns beneficios de 49,9 millóns. O Concello inicia a batalla administrativa e xudicial contra a decisión do Ministerio
O Concello de Pontevedra inicia a batalla administrativa e xudicial contra a prórroga
Venres 12, Febreiro 2016 | Política
A Xunta asegura que coñeceu a prórroga de ENCE pola prensa
A conselleira de Medio Ambiente réstalle importancia a que o Goberno do PP prorrogase a autorización á pasteira estando en funcións e asegura que "chamará" os responsables da empresa para saber os seus plans, porque "non os coñece".
Mércores 10, Febreiro 2016 | Política | 1
Feijóo elude aclarar quen decidiu rebaixarlle impostos a ENCE
O BNG ve demostrado que a pasteira redactou o convenio que lle permite pagar menos taxas portuarias e que a Xunta se limitou a "asinalo". Feijoo eríxese en garante de novos investimentos da pasteira en Galicia.
Venres 5, Febreiro 2016 | Movementos sociais
Con ENCE de fondo: "Stop eucalipto, avante carballo!"
21 organizacións presentan en Pontevedra unha campaña para denunciar a extensión desta especie e a degradación dos hábitats autóctonos, demandándolle á Xunta unha serie de medidas concretas
Xoves 4, Febreiro 2016 | Política | 4
Feijóo atribúe á “sociedade de Ribadeo” o convenio á medida de ENCE
Portos di que non bonifica á empresa máis que ao resto, malia que o expresidente  do ente informou en 2010 ao Parlamento de que o acordo “supón practicamente reducir á metade as taxas para o tráfico de mercadorías da actualidade”
A Xunta pactou con ENCE un convenio á medida para perdoarlle impostos
Mércores 3, Febreiro 2016 | Política | 1
A Xunta pactou con ENCE un convenio á medida para perdoarlle impostos
EXCLUSIVA Portos rebaixoulle máis da metade a taxa por usar o peirao de Ribadeo co argumento de que senón marcharía ao de Xixón, pero o convenio, ao que tivo acceso Praza, permite a Ence beneficiarse da rebaixa ata 2020, marche, fique ou compaxine ambos portos
Martes 2, Febreiro 2016 | Política | 1
"Violencia", comodín do PP ante as críticas
Esta fin de semana os populares responderon á manifestación que protestou contra a prórroga a ENCE recorrendo, unha vez máis, ao argumento da violencia e o radicalismo, unha fórmula empregada nos últimos anos ante case toda protesta social ou crítica recibida.
Luns 1, Febreiro 2016 | Política
En funcións: Das polémicas adxudicacións de Fraga en 2005 á prórroga de ENCE
Que pode e que non pode facer un Goberno en funcións? A lei estatal limita a súa actuación a cuestións "de urxencia" e a futura norma galega acouta aínda máis a súa actividade. Porén, os Executivos saíntes agochan detrás de "trámites ordinarios" importantes decisións
Domingo 31, Xaneiro 2016 | Política | 4
O PP ve "fomento do odio" na oposición a ENCE do goberno de Pontevedra
PSOE, En Marea e BNG anuncian iniciativas contra a prórroga á permanencia da pasteira na ría no Parlamento, no Congreso dos Deputados e na Eurocámara.
Sábado 30, Xaneiro 2016 | Movementos sociais | 5
"ENCE fóra": Pontevedra clama na rúa contra a herdanza de Rajoy
Milleiros de persoas toman o centro de Pontevedra para rexeitar a prórroga á permanencia da pasteira na ría que vén de conceder o Goberno de España en funcións. Vídeo no interior.
Venres 29, Xaneiro 2016 | Política | 7
Miguel Anxo Fernández Lores
Na defensa da nosa ría por terra, mar e aire
Xoves 28, Xaneiro 2016 | Movementos sociais
As entidades contrarias a ENCE teñen dous meses para recorrer a decisión do Ministerio
Medio Ambiente apoiouse no informe favorable da Xunta para desestimar varias das alegacións e fixa condicións moi xenerosas para a empresa. Ratificou a prórroga o mesmo día que lle comunicou ao Concello de Pontevedra que "valoraría" as súas argumentacións. Consulta aquí a resolución.
Martes 26, Xaneiro 2016 | Política | 3
Pode aínda evitarse que ENCE ocupe Lourizán ata o 2073?
As entidades contrarias á continuidade da pasteira anuncian que loitarán "social, politica e xudicialmente" contra a decisión. APDR e Salvemos Pontevedra ven "prevaricación" na resolución do Executivo en funcións. Chaman ao futuro Goberno a derrogar a prórroga.
Portas xiratorias en ENCE. Quen é quen
CRONOLOXÍA: ENCE 2073, da promesa do traslado ao traxe á medida para a permanencia
Xunta e Ministerio botan balóns fóra: "É unha decisión que escapa do Goberno"
Martes 26, Xaneiro 2016 | Política | 10
Portas xiratorias en ENCE. Quen é quen
Isabel Tocino, Carlos del Álamo e Pascual Fernández, membros do Consello de Administración, ocuparon cargos públicos de responsabilidade en materia de Medio Ambiente e Augas. En varias ocasións nos últimos anos decisións políticas favoreceron os intereses da empresa.
CRONOLOXÍA: ENCE 2073, da promesa do traslado ao traxe á medida para a permanencia
ENCE: 60 anos máis en Pontevedra
Luns 25, Xaneiro 2016 | Política
Cronoloxía: ENCE 2073, da promesa do traslado ao traxe á medida para a permanencia
O Goberno do PP en funcións vén de aprobar a permanencia da factoría de ENCE na ría de Pontevedra grazas a unha reforma da Lei de Costas que contradí as promesas de mudar o emprazamento da pasteira, formuladas durante anos polos populares.
Luns 25, Xaneiro 2016 | Economía | 42
ENCE: 60 anos máis en Pontevedra
O Goberno central, en funcións, outórgalle á empresa unha prórroga por 60 anos, que comeza a contar en novembro de 2013, momento da solicitude. A Xunta remitira un informe favorable á continuidade da planta, que conta co rexeitamento de concellos e Deputación.
CRONOLOXÍA ENCE 2073: Da promesa do traslado ao traxe á medida para a permanencia
Mércores 4, Novembro 2015 | Movementos sociais | 2
ENCE e os seus efectos, en 84 preguntas e respostas
Asociacións veciñais e a APDR repartirán 15 mil exemplares do Libro Branco sobre ENCE, co que queren facer fronte á "manipulación informativa" da pasteira. A empresa acusa o documento de conter "mentiras e verdades a medias" e anuncia que presentará o seu propio informe.
Luns 28, Setembro 2015 | Política
A Xunta terá que pronunciarse antes de final de ano sobre a continuidade de ENCE en Lourizán
A Dirección Xeral de Costas esixiralle ao Goberno galego o seu informe (non vinculante) sobre a solicitude da empresa de prorrogar a súa actividade no interior da ría de Pontevedra ata o ano 2068. Todo indica que o ditame será favorable.
Venres 28, Agosto 2015 | Política | 1
A Xunta fica como única valedora da permanencia de ENCE na ría de Pontevedra
A Deputación de Pontevedra ratifica que, tras o cambio político, a institución apoia o Concello pontevedrés na esixencia de que a pasteira abandone o seu emprazamento.
Mércores 5, Agosto 2015 | Movementos sociais | 2
ENCE dá un paso máis para seguir en Lourizán
O Ministerio de Medio Ambiente sinala a vixencia da concesión da pasteira, o que lle permitirá á empresa solicitar unha prórroga que lle permita manter o seu actual emprazamento ata o ano 2078. Costas ignora as alegacións presentadas pola APDR, que anuncia que recorrerá a resolución.
Sábado 20, Xuño 2015 | Movementos sociais | 1
Nova marcha contra Ence da APDR, que alega o ditame de Costas
Unha nova manifestación, con menos participación que outros anos, oponse á ampliación da concesión de Ence na ría. A APDR cualifica de "falta de respecto" o informe da Administración que facilita a prórroga da pasteira.
Mércores 3, Xuño 2015 | Movementos sociais | 9
Os 24 puntos negros (e os dez exemplos a imitar) do medio ambiente en Galicia
Greenpeace advirte nun detallado informe das maiores ameazas medioambientais no país -entre as que destaca as térmicas, Ence, a "eucaliptización" ou a contaminación das rías-, pero gaba tamén a pesca artesanal, o "potencial renovable" e a exitosa "mobilización cidadá" en Corcoesto ou O Irixo.
Mércores 29, Abril 2015 | Política
Feijóo ve "ambigüidade e demagoxia" no traslado de ENCE, que prometeu en 2009 e 2012
O presidente da Xunta reclama, nunha resposta ao BNG, que "non empecemos a enganar a xente outra vez" porque "a alternativa non é o traslado", senón o peche, e censura que o Concello pontevedrés recolla premios en Dubai e Nova York.
Martes 28, Abril 2015 | Movementos sociais
"Para frear a prórroga a ENCE é importante reactivar a oposición cidadá"
Falamos con Antón Masa, presidente da APDR, sobre o apoio cada vez máis explícito do PP á continuidade da pasteira en Lourizán. Critica as relacións politico-empresariais de dirixentes do PP, comezando pola participación de Rafael Louzán, este martes, na Xunta de Accionistas de ENCE
Venres 24, Abril 2015 | Economía | 1
Os datos da EPA para Pontevedra desmontan o argumentario de Feijoo sobre ENCE
O PP leva tres meses repetindo que é "a cidade con máis paro de Galicia", o que xustificaría o seu cambio de posición sobre a continuidade da pasteira no interior da ría. A nova enquisa (pouco fiable á hora de amosar datos por cidades) reduce o desemprego pontevedrés do 28,7% ao 24,7%.
Xoves 16, Abril 2015 | Política | 1
Feijóo xustifica o apoio a ENCE coa recesión económica malia ser maior cando prometeu o traslado
O presidente da Xunta apóiase na situación da economía para explicar o seu cambio de posición pública, aínda que o PIB decrecía máis tanto en 2009 como en 2012, cando incluíu a saída da fábrica no seu programa electoral. Lores subliña que o PP sempre "apostou" por manter a pasteira na ría.
Mércores 15, Abril 2015 | Política | 4
Feijóo súmase á permanencia de ENCE na ría tras proclamar a súa "decisión persoal" de trasladala
O presidente certifica no Parlamento o apoio a que a pasteira fique na ría despois de que o PP prometese o traslado nos seus programas de 2009 e 2012. O líder popular acusa o BNG de querer o "peche" para "botarlle a culpa á Xunta".
Xoves 2, Abril 2015 | Economía
Os colectivos que defenden a continuidade de ENCE na ría celebran o apoio do PP
A denominada Plataforma de apoio á Industria na Comarca de Pontevedra e o comité de empresa da pasteira saúdan a aposta dos populares pola permanencia da factoría no seu actual emprazamento.
Luns 30, Marzo 2015 | Economía
O PP completa o seu cambio de posición sobre a continuidade de ENCE na Ría de Pontevedra
O candidato popular á alcaldía, Jacobo Moreira, defende a permanencia da factoría en Lourizán, a pesar de que nos últimos anos Alberto Núñez Feijoo manifestara con rotundidade que o traslado era "unha decisión persoal" e que non había outra posibilidade
Xoves 12, Febreiro 2015 | Movementos sociais
'Salvemos Pontevedra' volve pedir a fin da concesión de ENCE
A entidade presentou as súas alegacións no procedemento polo que se incoa expediente de caducidade, sinalando que a empresa carece de licenza urbanística de actividade. A APDR presentou a pasada semana as súas alegacións, facendo fincapé nos incumprimentos medioambientais.
Martes 10, Febreiro 2015 | Deportes | 6
Opoñerse a ENCE: Cartón vermello e expulsión
O barco que liderada a I Regata Interclubes Ría de Pontevedra - Premio Deputación de Pontevedra foi descualificado por levar a mensaxe No a Celulosas nas súas velas. Falamos co patrón da embarcación, Juan Carlos Pérez Olmedo
Xoves 30, Outubro 2014 | Economía
A Xunta descarga no Goberno central a decisión sobre o futuro de ENCE
"A última palabra sobre o futuro de Ence en Pontevedra é allea á Xunta", asegurou no Parlamento o conselleiro de Economía e Industria, Francisco Conde, preguntado sobre se o Goberno galego ía exercer as súas competencias para evitar a permanencia da factoría en Lourizán.
Martes 14, Outubro 2014 | Ciencia e tecnoloxía | 4
Ence, Cosmos, Repsol e as térmicas, os grandes contaminantes do aire en Galicia
A contaminación provocada pola grande industria ou as centrais de Meirama e das Pontes espállase por Galicia "afectando zonas máis afastadas e rurais". En Ourol, ao carón da cementeira, case un de cada dous días do ano supéranse os niveis máximos de dióxido de xofre.
Mércores 30, Xullo 2014 | Movementos sociais | 3
O principio da fin de Ence na ría?
O Supremo manda tramitar a caducidade da súa concesión e Salvemos Pontevedra interpreta que supón tamén o futuro cesamento da súa actividade. A empresa entende que pode seguir "e seguirá" realizando as súas actividaes en Lourizán.
Venres 20, Xuño 2014 | Movementos sociais
O obxectivo: Evitar que ENCE permaneza en Lourizán até o 2078
A Plataforma 2018, composta por 32 colectivos, convoca unha nova marcha contra as celulosas en Pontevedra. Será este sábado a partir das 19.30 horas. Tamén este sábado as Marchas da Dignidade chaman a Rodear o Parlamento reclamando "pan, traballo e teito".
Luns 9, Xuño 2014 | Economía | 2
A Xunta ignora canta auga consome ENCE dende 2011
O Goberno galego facturoulle á papeleira da ría de Pontevedra algo máis de millón e medio de euros en concepto de canon da auga dende o segundo semestre de 2012.
Mércores 7, Maio 2014 | Economía
ENCE incrementa a presión para seguir na ría de Pontevedra 75 anos máis
A empresa anuncia que "paraliza" os seus investimentos até que o Goberno central e a Xunta lle dean vía libre á prórroga da concesión. En xuño o Goberno galego debe emitir un decisivo informe sobre o impacto ambiental da factoría. A APDR convoca unha manifestación o 14 de xuño.
Venres 7, Marzo 2014 | Movementos sociais | 2
O PSdeG-PSOE acusa o PP de "dar largas" para manter ENCE na ría outros 75 anos
A maioría absoluta popular rexeita no Parlamento realizar un informe vinculante que desaconselle a continuidade da empresa contaminante en Lourizán. O PP adía a realización deste estudo á aprobación do regulamento da nova Lei de Costas.
Xoves 12, Decembro 2013 | Economía | 1
ENCE xa fai plans en Pontevedra máis aló de 2018
Directivos da empresa aproveitan unha mesa redonda celebrada na Escola de Enxeñería Forestal para anunciar que retomarán o proxecto dunha planta biomasa se o complexo se consolida en Lourizán. Afirman que están "traballando duro" para que o Ministerio lle conceda unha prórroga de 75 anos.
Domingo 24, Novembro 2013 | Movementos sociais
Un milleiro de voces piden a saída de Ence e Elnosa da ría de Pontevedra
A marcha, convocada pola Plataforma 2018, rematou cun comunicado lido polo escritor Carlos Solla no que se esixiu que estas dúas empresas contaminantes non reciban máis prórrogas para o seu actual emprazamento en Lourizán
Mércores 13, Novembro 2013 | Movementos sociais
O 23 de novembro, contra a consolidación de Ence e Elnosa en Lourizán
A Plataforma 2018 alerta da posibilidade de que o PP se acolla á nova Lei de Costas para prorrogar a presena da pasteira outros 75 anos. Este sábado 16, a praza da Peregrina acollerá un acto simbólico de protesta polo "monocultivo de eucalipto imposto por Ence".
Luns 4, Novembro 2013 | Movementos sociais
Pontevedra manifestarase contra os intentos de consolidación de Ence-Elnosa en Lourizán
A Plataforma 2018 convoca unha marcha o vindeiro 23 de novembro denunciando a prórroga concedida pola Xunta a Elnosa, que non abandonará o actual emprazamento en 2014, como estaba previsto.
Xoves 31, Outubro 2013 | Economía
A Xunta presenta como un triunfo o acordo que permite a Elnosa seguir na ría de Pontevedra
O conselleiro de Medio Ambiente, Agustín Hernández, anunciou en 2011 que a contaminante empresa química debía cesar a súa actividade o 6 de xaneiro de 2014 de forma “improrrogable”. Agora continuará tres anos máis, ante as críticas da oposición.
Sábado 11, Maio 2013 | Movementos sociais
O BNG insta a Feijóo a “cumprir o seu compromiso" de sacar ENCE da ría de Pontevedra en 2018
O portavoz nacional do BNG, Xavier Vence, e a eurodeputada Ana Miranda abriron esta mañá a xornada sobre A defensa do territorio organizada polo Bloque, a Fundación Galiza Sempre e a Alianza Libre Europea
Venres 10, Maio 2013 | Política | 1
Feijóo xa non desbota que ENCE quede na ría de Pontevedra
O presidente da Xunta evita rebater a Louzán e, tras a aprobación da nova lei de costas, agarda ver "que melloras económica está disposta a facer a empresa" antes de decidir se pode ou non continuar. O PP incluíu no seu programa o traslado da factoría.
Venres 13, Xullo 2012 | Política | 1
O Estado abre a porta á permanencia de Ence na ría de Pontevedra
A reforma da Lei de Costas deixa a expensas dun informe da Xunta a posibilidade de que a celulosa non cambie de ubicación en 2018
Sábado 2, Xuño 2012 | Movementos sociais
Marcha contra ENCE: "Néganse a marchar, botémolos xa"
Dúas manifestacións, convocadas pola Asociación pola Defensa da ría de Pontevedra, saíron ás sete e media da tarde das Alamedas de Pontevedra e Marín, para esixir a paralización do proceso de renovación da AAI á planta e a marcha definitiva do complexo. As marchas rematarán cunha polbada colectiva na Praza da Pedreira.
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


document_lang: gl

langs: gl gl gl gl en fr pt es gl gl gl gl en en gl gl es gl en gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en gl gl en it gl en gl es gl gl en it gl en gl gl en es gl gl gl gl en it gl en gl gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
'A 'Movida' oficial foi a domesticada. Nesa versión falta a xente que deu enerxía e risco a eses anos' - Praza Pública
Ana Curra, nunha actuación recente
Mércores 8, Agosto 2018 | Cultura
Marcos Pérez Pena | @marcosperezpena
Mounqup: "O rural quere xente. É a xente a que crea a actividade, a que crea a vida"
Ana Curra foi un dos grandes símbolos da Movida máis transgresora, na que formou parte de bandas como Pegamoides, Parálisis Permanente, Seres Vacíos... e contravén en certa medida o relato oficial que sobre este movemento se construíu durante dúas décadas e que nos últimos anos comeza a ser posto en cuestión. Este xoves actuará na Coruña no marco do Festival Noroeste (Campo da Leña, 23.15). Ela é un dos moitos referentes femininos cos que a edición número 32 do festival compuxo o seu programa: de Chrissie Hynde a Christina Rosenvinge ou Neneh Cherry, pasando por Laetitia Sadier ou María del Mar Bonet, un cartel no que as mulleres igualan ou superan o número de artistas varóns, algo que por desgraza segue a ser estraño.
Alcumada nalgunha ocasión como "a raíña do punk en España", esta madrileña con formación clásica de piano (segue a ser profesora de Conservatorio) porá sobre o escenario un repertorio escuro e visceral, recollendo algún dos temas máis coñecidos das bandas que formou (Quiero ser santa, Autosuficiencia, Ratas, El acto, Héroes, Quiero ser tu perro...) e tamén as cancións que vén gravando nos últimos anos.
"Hai 30 anos a min, a Alaska e en xeral ás poucas rapazas que estaban en grupos, chamábannos “putas”, “zorras” ou “bruxas”
Nos anos finais da década dos setenta, o punk provocaba escándalo. Pero escandalizaba máis cando o facían mulleres coma ti?
Sempre escandalizou moito máis calquera cousa que fixese unha muller. Ultimamente, como houbo un movemento moi forte de afirmación en todos os aspectos da sociedade, non só no artístico, parece que o imos superando. Pero hai 30 anos a min, a Alaska e en xeral ás poucas rapazas que estaban en grupos, chamábannos “putas”, “zorras” ou “bruxas” polas vilas de España. Por que cres que Las Vulpes cantaban iso de “Me gusta ser una zorra”? Tratábase de cambiar os termos e apropiarse diso: “gústame reivindicarme, gústame ser libre, gústame ser unha muller que pode subir a un escenario, dicir o que penso e elixir a miña forma de expresarme”. Eu son unha bruxa que veu aquí a reivindicar as que foron queimadas pola Inquisición dende o século XVI. Hai xente que pensa así, que a música, o rock ou o punk son a palabra do demo e a min, como xogo un pouco con eses termos, pois encántame.
Cando ti comezaches na música as mulleres erades unha minoría nese mundo. Hoxe hai moitísimas máis solistas e grupos compostos por mulleres, pero na maior parte dos carteis de festivais a presenza feminina segue a ser moi reducida. Percibes avances neste sentido?
A muller leva facendo isto moito tempo, pero ultimamente houbo un momento de explosión, como antes houbo outros ao longo da historia, e faise unha reivindicación máis consciente. O deste festival, que si está equilibrado, é unha excepción. É certo que a muller se incorporou á música moito máis tarde que o home, e seguramente por iso hai máis grupos de homes. Pero isto xa foi cambiando moitísimo, nos últimos 20 anos cambiou unha barbaridade. Algunha vez escoito críticas sobre que un festival “mete mulleres por metelas”, pero a realidade deixa claro que iso non ten sentido: estamos aí por calidade e por esforzo. Custounos moito chegar e as que o fixemos, fixémolo con valor de sobra; afortunadamente as novas xeracións vanse incorporando xa doutra maneira.
"Estamos aí por calidade, por esforzo e porque nos custou moito chegar. As novas xeracións vanse incorporando xa doutra maneira"
Cando eu empezaba é certo que eramos unha minoría, pero agora hai moitísimas bandas de tías. Encántame, por exemplo, ese grupo que tedes aí, Bala. O que fan carteis coma o do Noroeste é demostrar que un xa non pode buscar escusas para non programar grupos de mulleres. Por desgraza, hai moitos festivais que teñen as súas rutinas e de aí non se moven. Eu síntome valorada, pero non me contratan, e coma a min a moitas artistas ás que lles custa moito vivir disto. Xa me gustaría vivir de dar concertos, pero a realidade é que vivo de dar clases nun conservatorio.
"Nesa versión faltan moitísimos colegas que foron os que de verdade lle deron enerxía, vitalidade e moito risco aos anos da Transición coa súa música e a súa transgresión"
Houbo varias Movidas, pero a historia oficial relata a súa parte máis light, máis comercial, máis domesticada e menos transgresora. Está por contar esa parte da cultura daqueles anos?
Pois como todo. De todos os xeitos, creo que ultimamente por fin comezamos a relatar dende todos os sitios a nosa propia experiencia e así a xente pode empezar a ter unha visión moito máis substanciosa deses anos. Porque a Movida oficial é, efectivamente, o que foi domesticado, o que era vendible, a historia que lle podemos contar aos avoíños e aos nenos e que mesmo sae nos libros de texto. Nesa versión faltan moitísimos colegas que foron os que de verdade lle deron enerxía, vitalidade e moito risco aos anos da Transición coa súa música e a súa transgresión, que a moitos deles lles custou a vida. E por que lles custou a vida? Por moitas razóns, porque non había información, porque iamos en plan destroyer, porque acababamos de saír dunha censura e dunha represión brutais.
Esa represión previa é o que explica esa explosión de creatividade e tamén os seus excesos?
Claro, nós viñamos dunha educación represiva a moitos niveis: colexios de monxas, colexios de curas, unha educación castrada... Querías mercar un disco e aquí non había, querías mercar un libro e aquí non había. Despois sentíamos que tiñamos moito que avanzar e que había que facelo moi rápido.
"Habitualmente sucede que ou sobes ao carro que está en marcha, aquilo que se intenta vender, ou se optas polo teu estilo, polos teus principios, tes que resignarte a estar á marxe"
Ao longo dos anos 80 e 90 aquelas e aqueles que non aceptaron entrar no discurso oficial da Movida, nunha versión máis institucionalizada da cultura, sufriron un silenciamento, foron recluídos nas marxes?
Habitualmente sucede que ou sobes ao carro que está en marcha, aquilo que se intenta vender, ou se optas polo teu estilo, polos teus principios, tes que resignarte a estar á marxe. Cando entrabamos nun grupo era por amor á música, non tiñas na cabeza vivir diso ou facerte rica. E ao final os máis listos son sempre os que gañan. Lembro por exemplo que cando eu estaba nunha multinacional como Hispavox, coincidiu que acababa de saír Madonna, e dixéronme: “ímoste converter nunha Madonna”. E eu pensaba “pero por que? Se eu son eu e gústome moito máis”. Eu nunca entrei niso. Non é que sufrira o escurantismo, é que eu escollín este camiño.
Como vai ser o concerto deste xoves? Adaptas o repertorio e o espectáculo a cada espazo ou veremos algo semellante á xira de El Acto?
Sempre adaptas a actuación ao lugar onde vas tocar. Non é un mesmo un concerto nun club onde sabes que vai ir a xente que te segue, que é fan. Pero cando xa abres un pouco o espectro, nunha actuación nun festival, nun espazo público, intentas adaptar o repertorio. En calquera caso eu xa non estou facendo a xira de El Acto tal cal, na Coruña tocarei un compendio de toda a miña carreira e mesmo algunhas novas que aínda non están estreadas.
"A censura non a podo aprobar nunca. Era unha batalla que parecía gañada, pero agora vemos novamente como se censuran letras de cancións. Estamos nun momento tremendo de involución"
Mirando dende hoxe, chama a atención o escándalo que producían algunhas cancións, como por exemplo a que lembrabas de Las Vulpes. Pero cres que agora o escándalo sería diferente? Estamos nunha etapa de involución en canto ás liberdades artísticas? Penso non só no rock, senón en estilos novos coma o trap, que parece estar sufrindo ataques semellantes aos que recibíades no punk hai 40 anos...
É que ninguén se pon na pel de alguén que está vivindo no extrarradio de calquera macrocidade, ou en lugares nos que hai narcotráfico ou trapicheo. E acabas metido nesa movida, pero á vez gústache facer música e queres contar o que estás vivindo. Nós facíamos o mesmo: contabamos o que nos pasaba. Iso, en definitiva, é a arte. Estamos nun momento tan politicamente correcto que ata a propia xente que se supón que deberíamos entender mellor iso, porque xa fomos novos e novas e pasamos por aí, son os que o están criticando. Eu a censura non a podo aprobar nunca, é algo que xa sufrimos. Era unha batalla que parecía gañada, pero agora vemos novamente como se censuran letras de cancións. Estamos nun momento tremendo de involución. E aínda que a historia nunca se repite exactamente, si que o trap pode recordar un pouco á rebelión que significou o punk. Vexo puntos en común.
Coa túa achega fas posible que sigamos publicando novas coma esta.
Xoves 9, Agosto 2018 | Cultura
"Nos concertos en Madrid a xente sabe as cancións en catalán. Creouse unha confrontación que nós non sentimos"
Martes 7, Agosto 2018 | Cultura
Mounqup: "O rural quere xente. É a xente a que crea a actividade, a que crea a vida"
Xoves 12, Xullo 2018 | Lecer
The Pretenders, Belle and Sebastian e Viva Suecia encabezan o Noroeste, con 80 concertos en 14 escenarios
hai un día | Cultura
Profesora en Cabo Verde: A fuxida
hai 4 días | Cultura
Neira Cruz: "Son fillo dunha tradición oral transmitida por mulleres que chegou a min moi viva"
Temos un erro? Avísanos
hai un día | Cultura
Profesora en Cabo Verde: A fuxida
hai 4 días | Cultura
Neira Cruz: "Son fillo dunha tradición oral transmitida por mulleres que chegou a min moi viva"
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: gl gl gl gl en fr pt es gl gl gl ca en gl gl gl pt gl gl gl gl en gl gl gl gl gl gl gl gl gl es gl gl gl en gl gl gl es gl gl gl es en gl gl gl en gl gl gl en gl gl gl pt gl gl gl en gl es gl en gl it gl gl en en gl pt gl gl en gl gl lt gl gl gl gl gl gl gl ca it gl gl gl gl gl gl gl gl ca gl gl gl gl it gl gl gl gl gl gl en sv fr de de fr fr fr sv en gl gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
hai 22 horas | Política
O PP da Coruña reclama agora a condonación da débeda do porto que leva anos rexeitando
Anuncia que levará ao pleno municipal e tamén ao Parlamento galego senllas mocións para esixir do Goberno central o mesmo trato dado a Valencia, despois de ter rexeitado durante anos esta solución, apostando en cambio pola privatización dos terreos para pagar os préstamos concedidos polo Estado.
hai un día | Política
Oito meses despois da súa inauguración por Rajoy e Feijóo, as obras continúan na ponte de Rande
En sucesivas ocasións Fomento reiterou que os traballos pendentes terían menos afección ao tráfico da que acabaron tendo, o que provocou a apertura dunha investigación por parte da Fiscalía
A Xunta pide a Fomento “información continua e directa” sobre as obras en Rande
hai 4 días | Política | 9
O Estado condona unha débeda de 350 millóns nos peiraos de Valencia pero segue a negarse a facelo co Porto da Coruña
A Autoridade Portuaria débelle 200 millóns de euros a Puertos del Estado, empregados para a construción do Porto Exterior. "Se se condona a débeda xerada en Valencia pola Copa América de Vela, con moita mais razón na Coruña pola construción dun porto de interese xeral do Estado", subliña o Concello.
Arquivado o caso das dietas de goberno en Valga malia asumir a Fiscalía varias irregularidades
A xuíza decidiu sobreser a investigación aberta contra a maioría do goberno local por presunta malversación de fondos e prevaricación tras a petición da Fiscalía, malia que esta recoñece que nin as reunións nin os pagos por acudir están "debidamente xustificados". O PSOE recorreu xa o arquivo.
Comisión de coordinación en Valga: 480 euros por corenta minutos de reunión
Varios gobernos locais galegos adxudícanse dietas como as que investiga a Xustiza en Valga
Luns 20, Agosto 2018 | Política
A segunda batalla de Soutomaior
CRÓNICA | O PP cre que, tras o accidente do Marisquiño, ten por primeira vez a tiro a Abel Caballero e trata de aproveitalo na loita pola Deputación pontevedresa, que vai ser clave nas municipais en Galicia, xunto coas cidades coruñesas. Por Anxo Lugilde
Venres 17, Agosto 2018 | Política | 3
Galicia, entre as rexións da UE que máis empeoraron a calidade do seu Goberno dende o 2010
Un estudo de dous investigadores da Universidade de Gotemburgo analiza a percepción que a cidadanía ten da imparcialidade das institucións, do nivel de corrupción ou da calidade dos servizos públicos. É o sétimo territorio de toda Europa que perdeu máis valoración nos últimos sete anos
Luns 13, Agosto 2018 | Política | 1
Marta González e o ordenador máxico de Pablo Casado
CRÓNICA | A vicesecretaria de Comunicación do PP tivo que se desautorizar a si mesma na súa estrea na primeira liña de fogo, o que alimenta as dúbidas sobre a súa idoneidade para ese posto nunha conxuntura tan conflitiva. Por Anxo Lugilde
A bicefalia do sanchismo galego consolídase con Javier Losada e Gonzalo Caballero
Venres 10, Agosto 2018 | Política
Un informe pon en dúbida a vixencia e a validez do convenio de 2004 para recualificar os peiraos da Coruña
O documento encargado polo Goberno local á empresa Oficina de Planeamiento sinala numerosos "vicios procedimentais" no texto, destaca a ausencia dun estudo económico financeiro da actuación prevista e critica a renuncia do Concello ao 10% do solo, que lle pertencería por lei
Venres 10, Agosto 2018 | Política
Facenda compensará ás autonomías a reforma do IVE de Rajoy, que Feijóo presentou como aldraxe do PSOE a Galicia
O cambio na xestión do IVE de 2017 provocou que os ingresos do imposto en decembro dese ano computasen en 2018, o que implicaría unha rebaixa nos fondos das autonomías en 2019. O PPdeG asegurou que Sánchez ía dar 200 millóns que perdería Galicia "aos independentistas cataláns" e agora o presidente da Xunta di quedar "co compromiso" da ministra para solucionalo
Xoves 9, Agosto 2018 | Política
14 anos e 6 conselleiros para abrir o auditorio de Lugo, pechado cun gasto fixo de 6.000 euros mensuais
O pasado xuño a Xunta transferiu 55.000 euros máis para "facer fronte ao mantemento do edificio", inaugurado por Feijóo en 2016. A Consellería ten en marcha a compra do equipamento do edificio por 3,5 millóns, que non activou ata que o Concello lucense lle 'perdoou' unha cantidade equivalente en impostos
Xoves 31, Maio 2018 | Política
hai un día | Política
Onde soterrar a Franco
hai 5 días | Política
Valle de los Caídos. II. Intervir no monumento ou a cadratura do círculo
Ver todas as opinións de Política
Martes 4, Outubro 2016
A forza do pensamento: Theodor Herzl e Stefan Zweig nos comezos do sionismo
N’O mundo de onte.Memorias dun europeo, unha deliciosa obra autobiográfica escrita ao comezoda Segunda Guerra Mundial e publicada...
Ver todos os posts de Política
hai 4 días | 9 comentarios
O Estado condona unha débeda de 350 millóns nos peiraos de Valencia pero segue a negarse a facelo co Porto da Coruña
hai 2 días | Un comentario
Onde soterrar a Franco
Venres 17, Agosto 2018 | 3 comentarios
Galicia, entre as rexións da UE que máis empeoraron a calidade do seu Goberno dende o 2010
Mércores 8, Agosto 2018 | 5 comentarios
hai 6 días | Un comentario
Arquivado o caso das dietas de goberno en Valga malia asumir a Fiscalía varias irregularidades
hai 4 días | 9 comentarios
O Estado condona unha débeda de 350 millóns nos peiraos de Valencia pero segue a negarse a facelo co Porto da Coruña
hai 23 horas | Un comentario
O PP da Coruña reclama agora a condonación da débeda do porto que leva anos rexeitando
hai 2 días | Un comentario
Onde soterrar a Franco
Atopáronse 5809 resultados distribuídos en 581 páxinas
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: gl gl gl gl en fr pt es gl gl gl es en en gl gl fr en gl gl gl gl gl es pt gl gl gl gl gl gl gl en gl gl gl gl gl en gl es en gl gl en gl gl en gl gl gl gl gl gl gl gl gl gl en gl gl en gl gl en es gl gl gl gl en gl gl en gl gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
Escotet tenta 'aclarar' a acusación de especulación financeira pola que foron detidos executivos de Banesco en Venezuela - Praza Pública
Sede do grupo Banesco en Caracas
Venres 4, Maio 2018 | Economía
Tarek William, fiscal xeral de Venezuela
Tremor financeiro en Venezuela con vaga expansiva cara a Galicia. Pasadas as nove da noite deste 3 de maio Abanca, a entidade herdeira das antigas grandes caixas galegas tras a compra de Novagalicia Banco por parte do venezolano Banesco, anunciaba unha remuda temporal na súa presidencia. Juan Carlos Escotet, informou á CNMV, "auséntase temporalmente nas súas funcións de presidente non executivo" para "atender e apoiar os equipos das súas empresas sitas en Venezuela ante a gravidade dos feitos políticos que alí acontecen". Unha hora despois Escotet difundía un vídeo no que ofrecía máis detalles: marcha decontado a Venezuela por mor da detención de 11 executivos de Banesco, aos que as autoridades do país sinalan como parte dunha operación especulativa para "destruír a moeda" nacional.
Segundo o fiscal xeral venezolano, Tarek William Saab, as detencións dos directivos de Banesco e a intervención do banco durante 90 días encádrase na cuarta fase da operación Manos de Papel, que ten como obxectivo "desmontar un sistema financeiro paralelo" baseado en operacións como manipular "o valor do bolívar en relación co dólar" a través de portais de internet que "xogaron" con que esta correlación entre as moedas pasase de "15.000 bolívares" a "600, 700 ou 8.000 bolívares" en apenas tres anos. "Chamounos moito a atención que o 90% das contas asociadas a estas actividades ilícitas pertencen a Banesco", polo que "é obvio que as autoridades deste banco deben render as debidas declaracións", sinalou.
Escotet deixou temporalmente a presidencia de Abanca para viaxar ao seu país, onde o fiscal xeral liga a Banesco a operacións para "destruír a moeda" nacional
"Estamos comprometidos a aclarar ata as últimas consecuencias que cumprimos con toda a normativa", retrucou Escotet antes de viaxar. O directivo de Abanca, que se atopaba en Portugal no marco da compra da rede de Deutsche Bank no país, asegura que "a maioría" das 900 contas das que sospeita o Goberno de Venezuela "foron reportadas e bloqueadas por nós", mentres que as que non o foron, "non presentaban movementos rechamantes". No entanto, o fiscal asegura que Banesco "encubriu por omisión" e "deixou sen denunciar 870 destas contas ilícitas", que sempre segundo a versión do Ministerio Público venezolano "realizaron operacións con enderezos IP no exterior, en Colombia e Panamá", para alterar o mercado financeiro do país.
Voy a Venezuela con tranquilidad de espíritu para apoyar a mis compañeros y me pongo a la orden del gobierno con la confianza de que todo se aclare. pic.twitter.com/N8R8xFS6iG
— Juan Carlos Escotet (@jescotet) 3 de maio de 2018
Juan Carlos Escotet considera "natural" que "algunha operación" irregular "poida presentarse nos bancos", se ben "do que se trata é de que sexamos proactivos, denunciemos e fagamos todo o posible para evitar estas prácticas". É por iso, afirma, que viaxa a Venezuela "con tranquilidade" para "socorrer os meus compañeiros" neste "inxusto trance" e "recorrer a todas as instancias" para "que o problema se aclare e sexan postos en liberdade" mentres "seguimos reforzando todos os controis". "Banesco -asegura o propietario de Abanca- sempre se caracterizou por axustarse ao dereito e cumprir todos os extremos legais" nun contexto no que "xestionamos máis de 8 millóns de lcientes e máis do 40% dos medios de pago" de Venezuela.
Influencia en Abanca e reacción da Xunta
O Goberno galego asegura confiar en que "a situación de Banesco non afecte ao negocio de Abanca" e liga o sucecido ao que "pode estar pasando en Venezuela"
Alén da remuda na presidencia, que temporalmente é asumida polo presidente da comisión de nomeamentos do banco, Eduardo Eraña, unha eventual intervención máis prolongada de Banesco por parte das autoridades venezolanas non tería unha influencia directa no accionariado de Abanca alén da figura do propio Escotet. A entidade, con sede formal na Coruña, está controlada maioritariamente por Abanca Holding Financiero, baseada en Madrid, e aínda que forma parte do grupo de Banesco ten un consello independente da matriz da rede.
Neste sentido, despois da transcendencia internacional das detencións dos 11 directivos encabezados polo presidente executivo de Banesco, Óscar Doval -de orixe galega-, o Goberno galego asegura "agardar" que "a situación de Banesco non afecte ao negocio de Abanca en Galicia". Nunha entrevista na Radio Galega do vicepresidente da Xunta, Alfonso Rueda, dixo esperar unha "rápida solución" nun contexto no que "todos", afirma, "temos unha imaxe bastante clara do que pode estar pasando en Venezuela", se ben Escotet é un empresario "intelixente" quen, "fronte ao que algúns agoreiros dicían", demostrou que non "desapareceu" o "negocio bancario en Galicia".
Coa túa achega fas posible que sigamos publicando novas coma esta.
Martes 27, Marzo 2018 | Economía
Abanca merca a rede de Deutsche Bank en Portugal, con máis de 40 oficinas
s Investigación ás caixas
Martes 20, Febreiro 2018 | Política | 1
O FROB négase a informar o Parlamento sobre as súas operacións no rescate e venda de Novacaixagalicia
Xoves 11, Xaneiro 2018 | Economía
O chavismo di que Venezuela nacionalizará Banesco e Escotet responde que "non está en venda"
Mércores 7, Xuño 2017 | Economía
O sistema financeiro galego, esfarelado nunha década pola crise e a mala xestión
Venres 12, Maio 2017 | Economía
Abanca afianza o seu crecemento tres anos e medio despois de mercar os restos das caixas
Mércores 15, Febreiro 2017 | Economía
Abanca gaña 334 millóns tres anos despois de mercar os restos "escarallados" das caixas
s Un país sen caixas
Venres 27, Xuño 2014 | Política | 2
Das caixas a Abanca en tres fotos
s Un país sen caixas
Mércores 18, Decembro 2013 | Economía | 10
O venezolano Banesco queda cos restos das caixas galegas
hai un día | Economía
O conflito en Sargadelos enquístase tras o despedimento xa de 20 traballadoras
Martes 21, Agosto 2018 | Economía
O conflito en Sargadelos volve aos xulgados e a Mancomunidade da Mariña pide axuda á Xunta
Temos un erro? Avísanos
hai un día | Economía
O conflito en Sargadelos enquístase tras o despedimento xa de 20 traballadoras
Martes 21, Agosto 2018 | Economía
O conflito en Sargadelos volve aos xulgados e a Mancomunidade da Mariña pide axuda á Xunta
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: gl gl gl gl en fr pt es gl gl gl en gl gl gl gl gl gl gl gl gl gl es gl gl en gl gl gl en gl gl ca en gl gl it en gl gl gl en gl gl fy en es gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
O alcalde de alcaldes - Praza Pública
Domingo 5, Agosto 2018 | Política
Quero pensar que foi un exceso de micro, un quentón do momento, pero sei que non. Por desgraza é a liña de traballo do Sr. Caballero, un populismo chic misturado con unha alta dose de localismo. Debe ser obriga do Alcalde de Vigo, para xustificar o salario actuar de teloneiro nas festas e actos varios do Concello, sempre ben recollido en vídeo e sempre ben publicitado, todo pensado e todo rematado co mesmo mantra de “Viva Vigo, a mellor cidade do mundo” non pasa de ser anecdótico e algo cómico, pero cada quen pasa a historia como lle peta.
Mais recentemente, estes días, nun posible quentón, o Alcalde de Alcaldes, Presidente da FEMP facía un anuncio preocupante polo contido e triste polo mensaxe. Viña a decir que só os vigueses, no 2019, terán acceso ó recinto de pago de Castrelos nos concertos. Folga decir que isto é de todo anticonstitucional, esa mesma constitución que este alcalde ensalza e predica nos medios cando quere. Tamén cómpre aclarar a este show man da política que o resto do mundo tamén traballa e que as cidades precisamente viven en boa parte das achegas da xente que as visitan. Na súa rancia forma de potenciar a súa imaxe, con un localismo de libro, que deixa a Paco Vázquez como un parvo. O único que fai a longo prazo e danar a imaxe da Cidade Olívica, que como porto de mar sempre foi de acollida e de bo trato á xente que se achega.
Axitar constantemente a bandeira da demagoxia e a bandeira do localismo soe ser perigoso, e a mostra é que Caballero, no seu mesmo partido, non ten influenza fora de Vigo, leva xa tres primarias perdidas, por algo será. O que o PSOE ten que valorar é se este é o mensaxe que quere para o Presidente da  FEMP, na miña humilde opinión debe ser destituído e propoñer un representante con maior capacidade de inclusión xa que representa a todos os mandatarios locais do Estado. Probas da súa nefasta xestión localista xa as teñen con sentencia incluída contra o Pass Vigo.
Vigo é o que sempre foi, unha cidade na que ninguén é estranxeiro, un porto que sempre trata ben a xente, unha fermosa cidade atlántica con forte identidade que se é axitada na dirección non axeitada pode producir a longo prazo un dano irreparable, para Vigo e para Galicia. É preciso para ser bo rexedor estar en grella sempre cos Concellos veciños? Incluso coa veciña cidade de Porto? ou pola contra un rexedor listo e moderno aproveitaría a sinerxías?
Non precisamos máis populistas, temos de abondo, espero que soamente fose un quentón provocado pola masa  e o micro. Pero tamén pode ser un resentimento, dun político que cando optou a dirixir Galicia tivo o peor resultado da historia do seu partido, ás veces o resentimento é un motor importante. Quen sabe.
Máis artigos de opinión
Acerca de Juan Carlos Piñeiro
Secretario xeral de Compromiso por Galicia
Máis opinións de Juan Carlos Piñeiro
Mércores 2, Agosto 2017 | Política
Mércores 16, Agosto 2017 | Política | 1
Luns 11, Setembro 2017 | Política
Martes 19, Setembro 2017 | Política
Eu non o faría
Sábado 30, Setembro 2017 | Política
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: gl gl gl gl en fr pt es gl gl gl gl gl gl gl gl gl gl gl gl gl en gl gl gl de de gl de de gl de de es de en en gl gl gl gl gl gl gl gl en gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
Desgravación de doazóns á Fundación Praza - Praza Pública
Dedución  e desgravación de doazóns a fundacións e asociacións de utilidade pública
O 1 de xaneiro de 2015 entrou en vigor o cambio da normativa de deducións fiscais por doazóns a fundacións e asociacións de utilidade pública, que aumenta as taxas de dedución das achegas realizadas por particulares e empresas.
Doazóns de persoas físicas (Imposto da Renda das Persoas Físicas):
Até ao 2015 as doazóns de persoas físicas deducían un 25 % da achega na cota do IRPF cun límite do 10 % da súa base liquidable.
A partir do 2016, as doazóns realizadas a estas entidades polo contribuínte dan dereito a deducir da cota íntegra do IRPF un 75 % dos primeiros 150 euros doados (do total de doazóns que realice a estas entidades, non por cada doazón realizada), e do que exceda de 150 euros dedúcese o 30 % da achega realizada. Este 30 % aumenta até o 35 % no caso de doazóns plurianuais, sempre que o doador realice no 2016 doazóns por importe igual ou superior ás  realizadas á mesma entidade nos dous exercicios anteriores (2014 e 2015).
Mantense o límite do 10 % da base liquidable  do contribuínte.
No exercicio 2015 transitoriamente as porcentaxes incrementáronse até un 50 % polos primeiros 150 euros, e na cantidade de exceso foi do 27,50 % (e 32,50 % en caso de doazón plurianual).
Exercicio 2016 e  seguintes
Límite deducción base  liquidable
Doazóns de persoas xurídicas (Imposto Sociedades)
Dende 2016,as doazóns realizadas a entidades como a Fundación Praza Pública por parte empresas manteñen a dedución do 35 % da cota, pero aumenta ao 40 % se a empresa realizou doazóns plurianuais, sempre que realice no 2016 doazóns por importe igual ou superior ás  realizadas á mesma entidade nos dous exercicios anteriores (2014 e 2015).
Mantense o límite o 10 % da base impoñible.
No exercicio 2015 transitoriamente as porcentaxes incrementáronse até o 37,50% no caso das doazóns plurianuais.
As contas de Praza
Desgravación de doazóns á Fundación Praza
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: pt gl gl gl en fr pt es gl gl gl pt gl gl gl en gl gl gl gl gl en gl gl gl gl gl en gl gl gl gl gl gl en gl gl gl gl gl gl en gl gl gl gl gl gl gl en gl gl gl en gl gl gl gl en gl gl gl gl gl gl en gl th es gl en gl gl gl gl gl en gl gl gl en gl gl gl gl en en en gl gl gl gl en gl gl gl gl gl gl en gl gl gl gl gl en gl gl gl gl en gl gl gl gl gl gl en gl gl gl gl gl es gl en gl es gl en gl gl gl gl en gl gl gl gl gl es gl en gl gl gl gl gl en gl gl gl gl en gl gl gl gl gl en gl gl gl gl en gl gl gl gl gl en gl gl gl gl en gl es gl gl en gl pt gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl it en gl gl gl it en gl gl gl it en gl gl gl gl en gl pt gl it en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl en gl gl gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
Caso Gürtel - Praza Pública
Xoves 14, Xuño 2018 | Política
Feijóo teima en que é falso que o PP fose condenado por corrupción pero "non demandará" a quen o diga
O titular da Xunta afástase da decisión do presidente do Parlamento de sancionar os deputados que ligan o seu partido coa corrupción e asegura que o que máis lle pesa á hora de decidir se opta a liderar o PP é ser presidente do Goberno galego
Os letrados do Parlamento non avalan o veto xeral a que os deputados digan que o PP foi "condenado por corrupción"
Martes 12, Xuño 2018 | Política | 3
Os letrados do Parlamento non avalan o veto xeral a dicir que o PP foi "condenado por corrupción"
Os servizos xurídicos da Cámara advirten nunha "nota aclaratoria" sobre o informe esgrimido pola Presidencia que non cabe "predeterminar de xeito pechado as expresións que poidan ser causantes da chamada á orde" e dan por feito que na sentenza do caso Gürtel houbo "condena" ao PP
En Marea, PSdeG e BNG advirten de que non acatarán a "mordaza" do "informe pantasma"
Xoves 7, Xuño 2018 | Política | 2
Prohibido dicir no Parlamento que o PP está "condenado por corrupción"
En Marea, PSdeG e BNG tentan sen éxito que o presidente da Cámara galega lles entregue o informe que, di, o avala para prohibir que nos plenos se pronuncie esa referencia á sentenza do caso Gürtel e a apercibir formalmente os deputados que o fagan
A sentenza de Gürtel describe fraude no PP dende a súa fundación
HEMEROTECA | Palabras perdidas no Pazo do Hórreo
Mércores 6, Xuño 2018 | Política | 1
Feijóo nega que o PP estea condenado por corrupción e só admite “graves erros de control”
O presidente evita responder as reiteradas preguntas sobre o seu futuro que lle formula a oposición, que lembra a súa amizade con Marcial Dorado e os casos de corrupción dos populares galegos
Rajoy volve marchar 30 anos despois e todas as olladas apuntan cara a Feijóo
CRÓNICA | Feijóo marchará axiña cara a Madrid, aínda que se fará de rogar. Por Anxo Lugilde
Martes 5, Xuño 2018 | Política | 1
Tras unha primeira retirada en 1987 Rajoy foino case todo no PP e no Goberno de España, un prolongadísimo percorrido que a sentenza do caso Gürtel vén de dinamitar. Antes do discurso da despedida Rajoy tivo tempo para volver desprestixiar o mecanismo da moción de censura, negar a corrupción e atribuírse a "disolución" de ETA
Feijóo evidencia as súas vitorias electorais como aval fronte aos seus rivais cara á sucesión de Rajoy
A oposición insta a Feijóo a "aclarar" o seu futuro e centrarse en Galicia
CRÓNICA | Os 1.942 días de Mariano co “veleno dentro”. Por Anxo Lugilde
Venres 1, Xuño 2018 | Política
A oposición galega pon deberes ao novo goberno de Sánchez
O BNG márcalle unha "axenda galega" ao novo presidente do Goberno central, ao igual que En Marea. O traspaso da AP-9 a Galicia, a eliminación da prórroga a ENCE ou a derrogación da Lomce son algunhas das esixencias. O PSdeG confía "nunha concepción do Estado máis plural".
A vaga expansiva da corrupción tomba o Goberno de Rajoy e leva a Pedro Sánchez á presidencia
O líder do PSOE, novo presidente do Goberno de España con 180 votos a prol e 169 en contra tras un pleno no que o PP amosou as súas primeiras armas de dura oposición, tamén contra Ciudadanos
A oposición galega pon deberes ao novo goberno de Sánchez
A moción de censura do PSOE xunta votos dabondo para pór fin ao Goberno de Rajoy
AO VIVO A posibilidade de dimisión de Rajoy, ausente durante a metade da sesión, marca a primeira xornada do debate da moción de censura que, agás sorpresas, acabará con Pedro Sánchez como presidente do Goberno de España
Pedro Sánchez inza o seu discurso de xestos ao PNV
Feijóo pide "compostura" ao PP: “Con independencia do poder o importante é a coherencia política”
En Marea pide a Sánchez que acabe co "desleixo" con Galicia e reivindica o "estatus de nacionalidade" do país
Venres 1, Xuño 2018 | Política
O finiquito político de Mariano Rajoy
Xoves 31, Maio 2018 | Política | 1
O apoio do PNV á moción do PSOE aboca á fin do Goberno de Rajoy
AO VIVO | Alén de negar sistematicamente a corrupción do seu partido, mesmo a constatada na na sentenza do caso Gürtel, Rajoy esforzouse en axitar o medo ao "Goberno Frankenstein"
Feijóo pide "compostura" ao PP: “Con independencia do poder o importante é a coherencia política”
A esquerda galega confía en que triunfe a censura a Rajoy, pero recea de que dimita para impedilo
Xoves 31, Maio 2018 | Política
Feijóo pide "compostura" ao PP: “Con independencia do poder o importante é a coherencia política”
O presidente reitera a súa lealdade a Rajoy ante a moción de censura ao tempo que pide ao seu partido primar “os intereses xerais”
Xoves 31, Maio 2018 | Política | 1
A esquerda galega confía en que triunfe a censura a Rajoy, pero recea de que dimita para impedilo
AO VIVO | Feijóo cre que Rajoy "non" vai renunciar ao seu cargo "porque sería dimitir das súas responsabilidades" e cre que o éxito da moción suporía non respectar "o resultado das urnas". De Frutos (PSOE) e Fernán-Vello (En Marea) advirten dun "ambiente positivo" para o cambio de goberno.
O PPdeG declárase vítima do "acoso" da esquerda tras vetar a comparecencia de Feijóo pola Gürtel
Xoves 31, Maio 2018 | Política
Martes 29, Maio 2018 | Política | 2
O PPdeG declárase vítima do "acoso" da esquerda tras vetar a comparecencia de Feijóo pola Gürtel
En Marea, PSdeG e BNG preguntarán ao presidente pola trama corrupta na sesión de control e ironizan con que proclame a súa intención de non ser "un Xudas" con Rajoy ante o escenario da moción de censura
Gürtel tornou a Pablo Crespo no primeiro deputado da historia da autonomía galega encarcerado por corrupción
CRÓNICA | Os 1.942 días de Mariano co “veleno dentro”. Por Anxo Lugilde
Luns 28, Maio 2018 | Política
Gürtel tornou a Pablo Crespo no primeiro deputado da historia da autonomía galega encarcerado por corrupción
O considerado 'número dous' da trama corrupta, que vén de sumar 37 anos ás súas condenas pola trama Gürtel, foi secretario de organización do PPdeG de 1995 a 1999 e membro do Consello de Portos de Galicia ata 2005
En Marea, PSdeG e BNG esixen explicacións a Feijóo, que "apoia" a Rajoy porque "nunca serei un Xudas"
Sábado 26, Maio 2018 | Política | 1
As ordes da TVG sobre a sentenza da Gürtel: “40 segundos de vídeo como máximo”
VÍDEO | A cobertura da sentenza durou finalmente 76 segundos entre a presentación e o vídeo, obviou os detalles da condena ao PP e ocultou que Pablo Crespo foi número 3 do partido en Galicia
Venres 25, Maio 2018 | Política
O PSOE activa a moción de censura contra Rajoy como resposta ás condenas da Gürtel
O Grupo Socialista no Congreso rexistrou a iniciativa con Pedro Sánchez como candidato antes de iniciar a xuntanza da Executiva do PSOE que debaterá os detalles. A data do debate que podería desbancar o PP do Goberno de España queda nas mans de Ana Pastor
Feijóo reduce o caso Gürtel a que Bárcenas “non foi un tesoureiro moi exemplar e iso puido contaminar o PP"
INTERACTIVO | Posibles combinacións de votos para que a moción saia adiante
“Os certificados de credibilidade repártenos os cidadáns”, di Rajoy despois de que a Audiencia dubidase do seu testemuño
Venres 25, Maio 2018 | Política | 1
A sentenza de Gürtel describe fraude no PP dende a súa fundación
O ditame sobre a trama corrupta é a primeira sentenza que alude a unha "caixa B" do Partido Popular como sistema de financiamento con diñeiro negro. O tribunal admite que a "contabilidade paralela" no é a cerna da súa sentenza, pero considéraa "contexto" neceserio para explicar a rede Gürtel
Todos os detalles da sentenza
Feijóo reduce o caso Gürtel a que Bárcenas “non foi un tesoureiro moi exemplar e iso puido contaminar o PP"
En Marea, PSdeG e BNG piden "consecuencias políticas" para Rajoy e o PP
Xoves 24, Maio 2018 | Política
A oposición en Galicia pide "consecuencias políticas" para Rajoy e o PP
En Marea cre que "non se pode aceptar nin un segundo máis" que o PP siga á fronte do Goberno central e apoia unha moción de censura, o BNG pide a dimisión de Rajoy e o PSdeG cre que o ditame é "unha labazada terrible aos populares".
Xoves 24, Maio 2018 | Política | 1
Feijóo reduce o caso Gürtel a que Bárcenas “non foi un tesoureiro moi exemplar e iso puido contaminar o PP"
O presidente evita responder se a sentenza debe implicar responsabilidades políticas e obvia a condena a 37 anos a quen foi secretario de Organización do PP galego o propio Feijóo mantivo en Portos de Galicia
HEMEROTECA | Pablo Crespo, de home do maletín no PPdeG a cerebro da Gürtel
Xoves 24, Maio 2018 | Política | 2
A sentenza da Gürtel condena os líderes da trama e certifica o financiamento do PP con diñeiro negro
Máis de 50 anos de cadea para Correa, 33 para Bárcenas e 37 para Pablo Crespo, ex-número tres do PPdeG. O Partido Popular,  condenado "a título lucrativo" nun ditame que é un catálogo da corrupción con todos os delitos posibles: só os 28 de prevaricación suman 194 anos de inhabilitación.
DOCUMENTO | Todas as condenas da sentenza
Feijóo reduce o caso Gürtel a que Bárcenas “non foi un tesoureiro moi exemplar e iso puido contaminar o PP"
A oposición en Galicia pide "consecuencias políticas" para Rajoy e o PP
Xoves 25, Xaneiro 2018 | Política | 3
Pablo Crespo e o financiamento do PPdeG volven cruzarse no camiño de Feijóo en pleno debate sobre a sucesión de Rajoy
O presidente obvia a ameaza de desvelar probas do uso de diñeiro negro lanzada polo ex-número 3 do partido en Galicia, a quen Feijóo mantivo dous anos en Portos de Galicia
HEMEROTECA | Pablo Crespo, de home do maletín no PPdeG a cerebro da Gürtel
Venres 19, Xaneiro 2018 | Política
O ex-número tres do PPdeG comeza a desvelar o financiamento ilegal do partido en Valencia
Pablo Crespo recoñece o que adiantara Francisco Correa e revela que a trama Gürtel tratou con Alberto Fabra o pago de actos electorais. 'El Bigotes' sinala a Camps como a persoa que ordenaba cobrar os actos de campaña a empresarios
Mércores 8, Novembro 2017 | Política
O xefe policial do caso Gürtel sinala Galicia como un dos territorios máis vinculados á trama
O inspector xefe da UDEF cita Madrid, Comunitat Valenciana, Castilla y León e a comunidade galega como as autonomías con maior relación coa organización corrupta logo de asegurar que os indicios sitúan a Rajoy como un dos beneficiarios dos cobros ilegais da caixa b do PP
VÍDEO | Manuel Morocho sinala os territorios máis ligados á trama Gürtel
Domingo 29, Outubro 2017 | Política
Sobresoldos e campañas grazas ao 3%: as claves da caixa B do PP "abrumadoramente" acreditada
A Fiscalía insiste en que o PP usou unha contabilidade en negro que alimentaba con achegas de empresarios. Eses cartos, segundo a investigación da trama Gürtel e dos papeis de Bárcenas, usáronse para engordar os recursos electorais e tamén para mercar accións de medios afíns
Mércores 26, Xullo 2017 | Política | 2
Rajoy di descoñecer a débeda do PP galego que empresas da Gürtel lle reclamaron a el
Rajoy defende ante o tribunal da Gürtel que coñecía a Pablo Crespo "porque era de Pontevedra" e secretario de organización do PPdeG, pero a súa relación con el era "absolutamente política e nada estreita"
Feijóo sae na defensa de Rajoy: "Contou o que sabe, estamos tranquilos e satisfeitos"
Venres 14, Xullo 2017 | Política
A versión dos tesoureiros do PP: ceas e cheques a Fraga, pero nunca caixa B
Naseiro e Sanchís, antigos responsables das finanzas dos conservadores, describen entregas de talóns e recadacións en festas que eran supervisadas polo falecido ex-presidente da Xunta, pero negan ilegalidades na comisión do Congreso que investiga o financiamento irregular
Luns 24, Abril 2017 | Política
Esperanza Aguirre, "sorprendida" por atopar un dos acusados da Gürtel en actos do PP en Galicia
A ata este luns líder do PP no Concello de Madrid declarou ante o tribunal que outro dos investigados "organizou" o desprazamento de membros de Novas Xeracións a Galicia "cando foi o do chapapote"
Venres 10, Febreiro 2017 | Política
Primeira sentenza da Gürtel: 13 anos de cadea para Pablo Crespo, ex-número 3 do PP en Galicia
O que fora secretario de Organización do PPdeG vén de ser condenado xunto a Correa e 'El Bigotes' no caso que investiga o amaño de contratos para Fitur co Goberno valenciano. A Fiscalía Anticorrupción pide a entrada inmediata no cárcere dos tres líderes da trama corrupta.
De home do maletín a cerebro da trama Gürtel
Luns 31, Outubro 2016 | Política
Pablo Crespo, de home do maletín no PPdeG a cerebro da Gürtel
O lugartenente de Correa ocupouse do financiamento das campañas cando era número tres do PP de Fraga. En 2013 recoñeceu que o 65% dos cartos que manexaban os populares en Galicia era en negro e chegaba de construtores, pero tras ameazar con tirar da manta, só recoñece problemas fiscais
Xoves 27, Outubro 2016 | Política
Pablo Crespo ratifica ante o xuíz as débedas que o PPdeG mantiña coa Gürtel
Asume que a trama reclamou a Fraga 125.000 euros por actos electorais de 1999 e 2001 que nunca se cobraron. A rede corrupta pedira a mediación de Rajoy por outra cantidade en 2003 e o pago doutra débeda por parte do ex-secretario de Organización destapara a contabilidade en B do partido.
Luns 24, Outubro 2016 | Política
O ex-número tres do PPdeG presenta a cúpula da Gürtel como vítima dunha "operación de Rubalcaba"
Pablo Crespo, presunto número dous da trama, admite que o advertiron da investigación meses antes de que estourase o caso. O antigo secretario de organización do PP galego nega calquera relación coa contabilidade en negro da rede
Mércores 5, Outubro 2016 | Política
O ex-número tres do PPdeG fai o último intento para anular as gravacións que o incriminan na Gürtel
O avogado de Pablo Crespo procura eliminar da causa as conversas gravadas polo antigo edil do PP que delatou os presuntos líderes da trama, como antes xa tentaron sen éxito Correa ou Bárcenas.
Xoves 7, Xullo 2016 | Política
Feijóo di que o inicio do xuízo da Gürtel non condicionará as autonómicas
“Nin me preocupa nin me ocupa”, asegura o presidente galego sobre o comezo o 4 de outubro da vista oral.
Mércores 27, Abril 2016 | Política
A Audiencia Nacional investiga se o Pastor branqueou centos de millóns da Gürtel
O xuíz ordena investigar se 470 persoas empregaron contas abertas na sede do banco na Coruña para mover 1.200 millóns de xeito irregular a través de 34.000 operacións en sete anos. O acto aclara que a entidade non actuou coa "esixible dilixencia".
Luns 11, Maio 2015 | Política | 2
Manuel Fraga recibía en persoa doazóns para financiar o PP de maneira ilegal
Exercía de recadador con empresarios e particulares. Naseiro gardou copia dun cheque de medio millón de pesetas a nome do ex presidente da Xunta e o seu ingreso nunha conta dos populares para demostrar que a alta dirección non só permitía senón que actuaba no financiamento irregular
Martes 28, Abril 2015 | Política
O PP galego proclámase "limpo" de corrupción
Os populares comezan a tramitar en solitario a súa reforma do Consello de Contas, que lle atribuirá ao ente competencias de "prevención" das prácticas corruptas pero non máis medios. A oposición ve no texto unha manobra "propagandística" de precampaña.
Venres 16, Xaneiro 2015 | Política
A Fiscalía pide máis de cen anos de cadea para o ex secretario de Organización do PPdeG
O que fora conselleiro de Portos de Galicia con Feijóo en Política Territorial enfróntase á condena por asociación ilícita, suborno, malversación, estafa ou tráfico de influencias, entre outros. O Ministerio Público pide 42 anos para Bárcenas e 110 para Francisco Correa.
Domingo 4, Xaneiro 2015 | Política | 1
Madrid pide 18 anos de cadea para o ex secretario de Organización do PPdeG
Os letrados do goberno autónomo madrileño solicitan unha dura condena para o galego Pablo Crespo, número dous da Gürtel e que ocupou cargos na administración galega durante os anos da trama.
Domingo 16, Marzo 2014 | Política
As coincidencias dos papeis de Bárcenas que o PPdeG (e o PP) non poden negar
Varios informes de institucións do Estado e testemuños de dirixentes do partido avalan a veracidade da contabilidade paralela revelada polo ex tesoureiro. Dous dos casos refírense a supostos cobros ou pagos en negro relacionados co PP galego.
Xoves 6, Marzo 2014 | Política
A acusación pide que declaren os xerentes do PP de Galicia e de Pontevedra pola Gürtel
Adade (Asociación de Abogados Demócratas por Europa) solicita a Ruz que cite como testemuñas os xerentes da formación galega e provincial para que aclaren os supostos pagos en negro a Rajoy e Cospedal.
Martes 4, Marzo 2014 | Política
A Gürtel pediu a Rajoy que mediase para poder cobrar actos electorais do PPdeG
Un informe policial conclúe que 'el Bigotes' reclamou en 2003 ao actual presidente do Goberno que intervise para o pago por parte do PP galego de campañas organizadas por empresas da trama.
Xoves 20, Febreiro 2014 | Movementos sociais
O expropietario da canteira do Monte Neme, vinculado á rede Gürtel
Leitosa, a empresa concesionaria da antiga canteira e responsable da balsa de residuos que rebentou hai dez días, foi propiedade de Francisco Cotino (imputado na trama de financiamento ilegal do PP) até a súa venda a outra sociedade, que en 2012 entrou en concurso voluntario de acreedores.
Xoves 1, Agosto 2013 | Política | 3
Rajoy acepta que se "equivocou" con Bárcenas, pero obvia os seus papeis e os SMS
Con idéntica estratexia á utilizada polo rei tras o escándalo de Botsuana, Rajoy dixo: "Equivoqueime ao manter a confianza a alguén que agora sabemos que non a merecía", dixo o presidente do Goberno como única asunción de culpa no escándalo que mantén o seu partido ao bordo do colapso.
Martes 9, Xullo 2013 | Política
Galicia, coprotagonista tamén nos papeis orixinais de Bárcenas
Os documentos orixinais ratifican o financiamento irregular do PPdeG a finais dos 90, ademais do cobro de sobresoldos en negro por parte de Rajoy cando era ministro de Aznar.
Sábado 22, Xuño 2013 | Política | 1
Pablo Crespo: "No PPdeG dos 90 era normal recibir doazóns en metálico"
O número dous da trama Gürtel racha o silencio e recoñece a financiación ilegal do Partido Popular en Galicia e en España, pero négase a revelar que empresarios galegos doaron cartos. "Creo que as formacións políticas non se financian de xeito ilegal", di.
Venres 31, Maio 2013 | Política
O xuíz do caso Bárcenas pide as contas do PP galego entre 1997 e 1999
A Fiscalía reclama coñecer todos os movementos financeiros dos conservadores en Galicia durante tres anos, nos que Pablo Crespo ocupou a secretaría de organización.
Domingo 3, Febreiro 2013 | Política | 11
Os papeis de Bárcenas sitúan Galicia entre os principais 'recadadores' para o PP nos noventa
Nas anotacións da suposta caixa b destacan os ingresos procedentes de Galicia entre 1997 e 1998 que suman 115 mil euros. E tamén os 126 mil de Pablo Crespo entre 1999 e 2000.
Sábado 2, Febreiro 2013 | Política | 22
O 'Caso Bárcenas' comeza por Galicia
A veracidade dos documentos publicados por El País comeza a probarse a través da documentación do caso Gürtel que amosan a relación entre a contabilidade de Bárcenas e uns pagamentos non declarados a Facenda realizados ao partido en 1999 por Pablo Crespo, secretario de Organización do PPdeG.
Xoves 9, Febreiro 2012 | Política | 20
O primeiro condenado no caso Gürtel é... Garzón
O Tribunal Supremo condenou este xoves a Baltasar Garzón a 11 anos de inhabilitación polas escoitas xudiciais aos cabecillas da trama Gürtel. A sentenza está a provocar numerosas reaccións de indignación, coma a de Manuel Rivas, que afirma que "será moi celebrada por corruptos, narcos e todo tipo de alta delincuencia"
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: gl gl gl gl en fr pt es gl gl gl gl es en gl it gl gl en gl es gl gl en gl gl es gl en gl gl es gl en gl gl gl en gl ast gl en gl it gl en gl pt gl en gl gl gl en gl en gl en gl ca es en gl th gl en gl gl gl en gl eo gl en gl gl gl en gl es gl en gl gl gl en gl gl gl en gl gl gl en gl it es en gl pt gl en gl gl gl en it fr gl en gl es gl en gl es gl en gl gl ca en gl es gl en gl gl gl pt gl gl gl gl gl pt en ca gl gl gl gl en pt en fr pt gl en pt gl gl es gl gl gl es gl es es gl gl gl en gl en gl la es es en gl pl fr it gl es pt es es es es es en pt en en es es es pt pt pt es gl es en en es en fr es en en es es pt es es es es nl mg es es es es es es es es gl en es es pt es es uk fr es en en es an gl gl gl en en gl es pt es es ca ca pt gl pt gl en ca pt pt pt pt es pt pt pt th es ast es gl es gl es nl pt en en en es en en es es es es es ca es pt en es es es es it fr es es en pt en en en es pt pt pt gl gl pt fr es es de ca cs es es gl gl es en gl en es en pt en en it en es en es en es es en es pt es en pl gl es es en pt es es es es pt it es it pt pt es hu es nl pt la nl es es it en es es gl fi es es gl ca en it es es es es de de gl es es ro es de es es es pt en es es pt gl gl fr nl en pt en eo en pt en en es pl es pt eo es ca en es es es pt en es es es es es pt hbs_lat es pt pt es es es la en en pt gl hu es gl pt fr es en en nl es es en es ca ca es en es es es es es es pt es pt es es en it pt es en es pt gl en es es es fr es de es es lt es es es fr es es gl es es es es en es es pt ceb en es es it gl gl gl nl sv en fr es es en en es en en vi en en pt en en en gl en fr pt gl lt en pt es en fr en en en gl en gl es pt pt es pt pt es es es es pt en es id pt en en es es en es en es es pt gl pt en gl es pt en pt es gl gl gl ca es gl pt pt en es es gl es es es es es gl gl gl gl gl en es pt es gl es en pt es es en es en pt pt gl pt es es es es es nl gl es es it nl es it pt es io gl es gl nb en es es es es gl pt es gl es es sv es es es es es fi es es eo en pt en gl es gl es pt pt pt en en es gl es en en pt it en en de es es es ceb es it en gl gl pt ca gl pt war es en es pt pt pt es es en gl ca es en es pt it es es en pl gl gl es es fr gl en en en es es gl gl pt es pt pt pt de gl es es pt en eo ca en en en gl es gl it eo es en pt en ca es ca es ca ca pt es gl es gl es gl gl vi gl en es es es en en it gl es es es gl es es es pt es es es es de es gl es fa es es es ca es pt gl gl hu th ca gl gl gl gl gl gl gl ceb es war war pt zh war gl gl gl gl ja gl gl gl gl gl ast gl gl gl gl gl gl gl gl gl gl gl pt gl gl gl gl gl gl gl gl gl hu gl gl gl en en id pt gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
Gosto de espertar esa parte da cabeza que ás veces dorme conscientemente: a curiosidade, a ousadía, a capacidade de sorpresa
hai 23 horas | Movementos sociais | 1
Cousas rarísimas que fan os galegos
Empeza a reflexionar sobre a posibilidade de lle tirar proveito a tan notábel habilidade e idea unhas vacacións de verán con visitas cotiás á cafetaría durante as cales vai dosificando a tradución ao español de, poñamos por caso, algunha cantiga de escarnio e maldicir de Pero da Ponte.
hai un día | Política
Un lugar digno e respectuoso, como as cunetas e os fondos dos rìos nos que xaceron asasinados en Galiza homes e mulleres de ben pola furia fascista desatada por unha guerra criminal dirixida por un indigno xeral chamado Francisco Franco
hai un día | Economía
Segismundo García quere botar fóra ao 50% do cadro de persoal da Fabrica de Sargadelos pola súa incapacidade de dirixir a actividade empresarial nas marxes da Lei, pois  quere descoñecer sentenzas xudiciais e convenios colectivos
hai 2 días | Mundo | 9
Galicia é o marco natural para contar cunha Casa Lusófona. Faríamos ben en mobilizármonos a todos os niveis para conseguir este obxectivo. E ollo, que se non, de chegar, moito me temo que acabará en Estremadura.
hai 2 días | Economía | 1
hai 4 días | Movementos sociais
A Xunta nega investimentos a infraestruturas dirixidas a persoas con diversidade funcional
hai 5 días | Política
Valle de los Caídos. II. Intervir no monumento ou a cadratura do círculo
Lumes forestais: Cambear a lingoaxe para manter os mesmos principios
Aborto na Arxentina e pederastia na Igrexa
Martes 21, Agosto 2018 | Movementos sociais | 1
Unha Renda Básica para combater o fascismo
“¡Qué vergüenza! ¡Ya parecéis catalanes!”
Luns 20, Agosto 2018 | Política
20 anos despois da 'Declaración de Barcelona'
Anularmos o xuízo de Alexandre Bóveda
Domingo 19, Agosto 2018 | Movementos sociais
Benestar para todas as persoas, alá e acolá
Venres 17, Agosto 2018 | Movementos sociais
Bóveda e Plácido Castro
Venres 17, Agosto 2018 | Política
A arte da manipulación
Xoves 16, Agosto 2018 | Mundo | 1
Xoves 16, Agosto 2018 | Política
Camiño das eleccións en Galicia no 2019?
Martes 14, Agosto 2018 | Movementos sociais | 2
A Braña de Boedo
Martes 14, Agosto 2018 | Política
Valle de los Caídos. I. ‘Esa ley de la que usted me habla’
Martes 14, Agosto 2018 | Movementos sociais
Luns 13, Agosto 2018 | Política
Xogando coa nosa saúde
Domingo 12, Agosto 2018
En casa de ferreiro coitelo de pau
Sábado 11, Agosto 2018 | Movementos sociais
O delito de ser vulnerable. Eu tamén son culpable
Venres 10, Agosto 2018 | Movementos sociais | 2
Venres 10, Agosto 2018 | Política | 5
Venres 10, Agosto 2018 | Movementos sociais
Opinión, inmigración e democracia
Xoves 9, Agosto 2018 | Economía
Taxis vs VTC: Unha perspectiva galega
Xoves 31, Maio 2018 | Política
Ver máis editoriais »
Mércores 25, Xullo 2018 | Política
Ernesto V. Souza hai 2 días
Esmagamos o reintegracionismo durante décadas, cortamos a nossa relação com a lusofonia, enchemos as instituições de fanáticos...
Rabizas G hai 2 días
O que penso eu o pensa moita xente, En Marea enganou aos cidadáns decindo que terían grupo propio no Congreso. Agora os votos foron para...
omoscon hai 2 días
O asturiano non existe, é lleones ou astur-lleonés que, por certo, dialectízase de oeste a este e non de norte a sur. Pero o galego ten...
Arraiano hai 5 días
Non hai moitos anos, non lembro onde, cortaron unhas árbores centenarias para facerlle sitio ó camión-escenario dunha destas...
Xistral hai 5 días
Adiante paletos!!! Unidos nunca seredes vencidos!!!
Os opinadores en twitter
Segue @praza_oped en twitter
Queres escribir artigos de opinión en Praza? Envíanos, por favor, unha pequena descrición de ti e do teu traballo anterior como opinador/a.
A Cova da Terra
Activistas de Amigos da Terra
Ángela Rodríguez Martínez (Pam)
Antón Fernández de Rota
Anxo R. Romero Louro
Asemblea Aberta de Coia
Asociación de Actores e Actrices de Galicia
Asociación de Medios en Galego
Asociación Galega para a Defensa da Sanidade Pública
Beatriz Gómez e Xurxo Triñanes
Benet Salellas i Vilar
Brais Fidalgo e Lara Rodríguez
Carme Adán e Ana Ojea
Celso X. López Pazos
Comisión Aberta en Defensa do Común
Comisión Permanente do S.N. do STEG
Coordinadora Galega de ONGD
Denis Vicente e Martín Vázquez
Emilio M. Martínez Rivas
Eva Solla e Raquel Bernárdez
Fco. de Asis Pardo Senín
Foro Galego de Inmigración
Francisco Xavier Redondo Abal
Galician Youth For Europe
Gustavo Luca de Tena
Henrique del Bosque Zapata
Iñigo Sáenz de Ugarte
Iris Malvido e Beatriz Gómez Gómez
Joaquín Sueiro, Rosa Pérez, Miguel Cuevas, Rexina Rodríguez
Jone Ojeda e Iria Vázquez
Jorge M. de la Calle
José Luis Valcarce Rodríguez
Juan Carlos Fernández Naveiro
Ledicia Piñeiro e Martiño Ramos
Ledicia Piñeiro e Pepe Arias
Luis Babiano e Alexandre Carrodeguas
Maika García e Rebeca Romero
Manel Cardoso e Silvia Pinal
Manuel A. Fortes Torres
Manuel Moledo e Miguel Penín
Manuel V. Bermúdez Blanco
Matías Rodríguez da Torre
Miguel A. Romero e Francisco Ferreira
Miguel Anxo Fernández Lores
Miguel Pardellas, Pablo Á. Meira e Lucía Iglesias
Miguel Penas / Rubén Pérez
Millán Fernández e Brais Rodríguez
Miren Alonso, Sergio Irigoyen, Inés Cebreiro e Óscar García
Natalia Prieto e Juan Camilo Gómez
O Monte é noso. Sachando no procomún
Óscar Antón Pérez García
Óscar de la Parte Chana
Pablo J. González Novoa
Paco Reyes, Eva Martínez
Paula Quinteiro e Nicolás Legido
Paula Quinteiro e Sara Outeiral
Pepe Arias e Luca Chao
Pepe Arias e Rafa do Pico
Peyo Rivera e Oriana Méndez
Plataforma Sarriana polo río
Sergio Salgado e Simona Levi
Touradas fóra de Pontevedra
Valentin J. García Bóveda
Xabier Ron e Irene Tomé
Xabier Ron e Jorge Linheira
Xabier Ron e José Javier Cuenca
Xaquín Pastoriza e Nicolás Legido
Xoán Carlos Domínguez Alberte
Xosé A. Fraga Vázquez
Xose Alfredo Pereira Martinez
Xosé Carlos Álvarez Flórez
Xosé Luís Santos Cabanas
Xosé Manuel Pérez Bouza
Xosé María Sánchez Pena
Xosé Mª Dios Diz
Xulio Pardo de Neyra
Xunta Directiva do Centro PEN Galicia
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: pt gl gl gl en fr pt es gl gl gl it gl en en gl it gl en gl it gl en gl it es en it it gl en gl it gl gl gl it gl en gl it gl en gl it gl en gl it es en gl it gl gl gl gl en sv fr de de fr fr fr gl gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
Laureano Araujo - Praza Pública
Laureano Xoaquín Araujo Cardalda é licenciado en dereito e doutor en ciencia política pola USC. Profesor de carreira de ensino secundario e funcionario en excedencia da Administración da Xunta de Galicia, foi subdirector académico da Escola Galega de Administración Pública e secretario de redacción da Revista de Investigaciones Políticas y Sociológicas. Entre maio de 2014 e outubro de 2016 publicou en Praza Pública o blog Café Federal. Traduciu as Opinións dun pallaso, de Heinrich Böll, A morte en Venecia, de Thomas Mann, e os Momentos estelares da humanidade, de Stefan Zweig, e é o autor do poemario Os días condenados. Fragmentos para un devocionario.
As miñas achegas a Praza:
hai 23 horas | Movementos sociais | 1
Cousas rarísimas que fan os galegos
hai 5 días | Política
Valle de los Caídos. II. Intervir no monumento ou a cadratura do círculo
Martes 14, Agosto 2018 | Política
Valle de los Caídos. I. ‘Esa ley de la que usted me habla’
Martes 7, Agosto 2018 | Cultura | 1
A luz na noite do efémero. Os ‘Momentos estelares’ de Stefan Zweig
Mércores 1, Agosto 2018 | Movementos sociais | 1
Eutanasia significa boa morte
s Día Nacional 2018
Mércores 25, Xullo 2018 | Política | 1
Luns 16, Xullo 2018 | Política | 15
Marx para socialdemócratas. II. Gobernarmos o capitalismo
Martes 10, Xullo 2018 | Política | 2
Marx para socialdemócratas. I. Toda economía é economía política
Martes 3, Xullo 2018 | Movementos sociais
O antinatalismo compasivo de David Benatar. II. Extingámonos!
Luns 25, Xuño 2018 | Movementos sociais
O antinatalismo compasivo de David Benatar. I. A opción a prol da morte
Atopáronse 76 resultados distribuídos en 8 páxinas
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén